經數: 一七二一

經名: 法華義疏卷第十

頁數: 六○一

上            欄

之會竟靈山之前未得顯敎大乘故簡除之

也. 如是之人下第二明□小入大菩薩大機

已熟今化得之故如易度. 亦稱入於佛慧故

知法華卽是華嚴. 不應謂華嚴理深法華義

淺. 然直往之人初見佛身卽得領悟故佛無

疲勞. □小之流經四十餘年方得入道應有

疲勞. 但今取始終皆得悟入道總名易化無

勞疲也. 又言始見我身則見釋迦過去久成

佛之始. 則涌出菩薩是也 此擧過去之始明

□小入大之人亦入佛慧. 辨今世之終. 始

終之緣□皆得悟故衆生易度耳. 爾時諸大

士下第三明隨喜. 以能化二權二實旣顯所

化直往□小二人皆悟此則稱大士之懷故

隨而歡喜於時世尊下第四稱歎. 欲顯無嫉

[&FFFF]#人爲佛所歎. 爾時彌勒下第二大段疑問

序. 開爲兩別. 一彌勒問釋迦. 二分身侍者問

諸佛. 初又二. 一懷疑. 二發問. 懷疑如文. 時

彌勒下第二發問. 長行[&FFFF]#欲問意. 偈文正問.

正問爲三. 初一行標請. 次十三行正問. 後五

行半結請. 正問中凡有五問. 開爲二別. 前兩

偈有二問. 是從何所來者第二正問有二. 一

問來處. 二問師資. 初有二. 前問所從來處. 以

何因緣集者第二問來意. 巨身大神通者歎

菩薩德. 成上二問也. 一一諸菩薩下有三問

問於師資. 就文爲二. 初九行序其數多. 次二

行正問師資. 前二行先問後歎其德積. 今三

問初[&FFFF]#其數多. 若德積而數少若德少而數

多□不得顯成佛久. 要具此二義方得開於

壽量. 故彌勒問中具足序也. 是諸大威德下

中              欄

第二問師資. 一行問終成就之行. 從誰初發

心第二問其始行. 稱揚何佛法三句問中間

之行. 此三問中具問師與資. 欲開壽命意在

問師. 故一一問初皆標誰. 以正顯師壽故問

師也. 如是諸菩薩下第三五行半結請. 就文

爲二. 三行半明彌勒未解故請. 言乃不識一

人者菩薩涌出爲開法身之相. 法身非十地

所了故言不識一人. 次兩偈騰衆請. 爾時釋

迦下第二諸佛侍者發問. 開爲兩別. 初問. 次

答. 如文. 爾時釋迦牟尼下第三段誡許序. 又

開二別. 初歎問. 次誡許. 言大事者因此問得

顯壽量佛果大事. 又因此問時衆得十二種

大益. 又因此問廣說壽量利益未來無邊衆

生. 故名大事. 大品云. 波若爲大事故起者謂

救濟一切衆生也. 汝等當共下第二誡許. 前

長行. 次偈. 長行前誡次許被精進鎧者爲說

大法當精進心取之也. 發堅固意者今聞說

大法勿退沒也. 如來今欲下第二許說. 文有

四句. 一宣示諸佛智慧力者開身權身實. 理

無不鑒謂智慧力也. 故下文云或爲此衆故

說佛壽無量. 久乃見佛者爲說佛難値. 1我智

力如是慧光照無量故知明佛慧長短. 卽是

明佛智也. 諸佛自在神通之力者然諸佛法

身非長非短而能長短適化故名自在神通力

也. 諸佛師子奮迅之力者師子本伏今起名

爲奮迅. 所以奮迅凡有三義. 一欲□塵. 二欲

申舒. 三顯無畏. 今說法身無生滅始終破凡

夫二乘始終生滅之執喩同□塵. 昔以權敎

覆實實則不顯. 今開身權身實則眞應義顯.

下              欄

如師子舒申義也. 昔爲緣不堪故不說法身

眞實. 故名有畏. 今大機已熟堪聞說之. 故喜

無畏. 如師子不懼也. 諸佛威猛大勢之力者

旣顯法身常住雙樹無常. [&FFFF]#能□伏故名威

猛大勢力. 又今說法身必能滅惑生解. 故稱

大勢力也. 偈文重明誡勸. 佛智□思議者非

長非短能示長短. 雖示長短未曾長短. 故名

不思議. 若昔短今長何名不思議也. 甚深□

分別者此明法身絶四句. 超百非故下文云.

非實非虛非如非異. 豈可以常無常等而分

別也. 爾時世尊下第二大段略開身權身實

動執生疑. 初長行. 次偈. 長行又開二別. 第一

牒問. 我於是下第二前答其師資之問. 所以

前答師資問者將欲開佛壽量故也. 此諸菩

薩下次答第一所從來處問也. 阿逸多下此

非答問. 但釋上在下方住意耳. 所以下方空

中住者虛空卽是實相法身. 菩薩心常遊實

相而勳習之故常在下方住也. 不作此釋則

文無可消. 偈文爲三. 初一行三句頌答第一

師資問. 次兩行三句頌第二答來處問. 志念

力堅固下四偈重答第一師資問. 又開三別.

初一偈牒所化明弟子義. 次兩偈正明能化

辨於師義. 後一偈雙結能化所化師資之義.

問偈前文云我於伽耶城菩提樹下坐爾乃敎

化之. 後文云我從久遠來敎化是等衆. 初文

明近. 後文明遠. 二語相違. 云何會之. 答今

以二義解釋. 一者有不二二義. 二者有二不

二義. 不二二義者初言伽耶者蓋是昔伽耶

耳. 以昔日亦在伽耶城成道化此等衆卽是

經數: 一七二一

經名: 法華義疏卷第十

頁數: 六○二

上            欄

久遠已來. 故與後文不相違也. 問昔云何亦

有伽耶. 答壽量品云. 自從是來常在娑婆說

法敎化. 故知昔有娑婆及伽耶. 又下文云常

在靈鷲山. 靈鷲卽是淨土. 遂下毁滅. 伽耶還

同此義. 前文直唱伽耶成道猶未明其過去

之與現在. 後偈云我從久遠來則釋上是過

去伽耶也. 次云二不二者卽指伽耶之近以

之爲遠. 亦指過去之遠爲伽耶之近. 欲顯近

遠不二令衆生懸悟正道也. 問何以知然. 答

前明五十小劫卽是半日. 旣是近遠無二. 今

類此可知. 竺道生云. 言彼長者卽伽耶是也.

伽耶是者卽非復伽耶. 伽耶旣非彼長者何

獨是乎. 然則長短斯忘長短存焉. 蓋是古舊

之說. 勿得疑之. 爾時彌勒下第三大段執動

疑生申疑致請. 彌勒所以疑者不知是昔日

伽耶故生疑也. 初長行. 次偈. 長行有二. 初疑

問次請答. 就初又二. 前懷疑. 卽白佛言下第

二正問. 又開爲三. 謂法譬合. 法說又二. 初明

佛成道近云何於此少時頓能化爾許. 斯等

久遠第二明菩薩修行來久不應始就佛受

學. 譬如下第二譬說. 又兩父少譬佛成道近.

子老譬菩薩修行久. 合譬爲三. 初明成道近

合父少譬. 如此大衆下合子老譬. 今日世尊

下合父子老少互相指譬也. 我等雖復下第

二請答. 又開爲二. 初明請意. 唯然下正明請

說也. 偈文爲二. 初一十一行頌疑問. 次三行

頌請說. 就疑問又三. 卽頌前法譬合. 頌法說

有三. 初一行頌佛成道近. 次二行半頌諸菩

薩修行久. 次一行半明久近相違請佛爲說.

中              欄

次二行頌譬說. 亦三. 半行頌父少喩上成道

近. 一行頌子老譬上修行久. 半行頌父子相

違喩上第三近遠相違. 合譬中初半行合父

少. 次三行半合子老. 請說三偈中二行頌請

意. 一行頌正請

壽量品第十六

四門釋之. 一來意門. 二得失門. 三釋名門. 四

開合. 所以有此品來者明身權身實有四章.

今是第四廣開身權身實斷疑生信也. 然此

品大明覺理囊括古今. 文約義□意深致遠.

雖是一章之經乃通會釋迦始終一化意也.

若能解其義趣生無盡之慧長無邊之福. 亦

滅無量重罪. 昔有數人共乘船遭風餘伴□

溺死. 唯一人憑物濁濟. 夜夢云. 汝所以偏得

脫者昔曾聽法華壽量品故也. 又下分別功

德品云. 說此壽量品時十二種利益八種瑞

相. 餘經明得道未有如斯之盛. 講者宣留意

尋其旨歸也. 問何故頓有功用耶. 答三世

佛正果及三1世佛依果皆爲開壽量而興. 如

多寶涌現卽過去佛爲開壽量故興. 分身佛

卽現在十方佛爲開壽量而集. 涌出菩薩卽

皆是一生補處. 謂當來佛爲開壽量而現. 故

十方三世佛皆爲開壽量. 卽知壽量事大故

有如上功力. 問三世佛云何爲開壽量. 答如

前品釋之. 過去佛爲開法身無生滅應身有

生滅故現出也. 現在佛爲開法身不二應身

不一故普集. 當來佛爲顯釋迦久證法身明

法身無始終方便示始終故現也. 三世佛爲

三事故集也. 又變淨土爲開壽量者由依果

下              欄

旣其異昔卽知遠壽亦復不同. 具如上釋也.

今言開權顯實者開短爲權顯長爲實也. 然

如來之壽實無長短. 所以然者旣稱法身則

以正法爲身. 正法豈是短之與長常無常乃

至五句可取耶. 但隨所宜故有長短方便. 昔

非短說短今非長說長. 非短說短欲令識短

是長短. 非長說長欲令悟長是短長. 若聞

短不識長則不成於短. 聞長不識短則亦不

成長. 如此障□行心失佛方便意也. 又所

以昔說短今明長者欲令衆生因此長短悟不

長不短正法耳. 以悟不長不短故有長短方

便用. 若言昔短旣非今長亦非. 今長旣是昔

短亦是. 但亦長非短今因機緣宜歎爲長明

今長爲是昔短則非. 如涅槃經云. 不可言佛

定是有爲定是無爲. 若正見者應說如來定

是無爲. 何以故能生衆生諸善根故也. 此品

望涌出品六雙辨之. 一者上爲序說. 今是正

說. 二者上以所化菩薩開能化佛壽. 今能化

自開能化也. 三者上以神通門開能化. 如千

世界微塵數菩薩從地涌出顯釋迦成佛已久

謂神通門也. 此品對彌勒釋佛壽量謂說法

輪開壽量也. 此二則是衣[&FFFF]#机案二物出子

也. 四者上密開成佛久. 今顯開於壽量以執

近情難傾遠壽難信示悟物以漸故前密後

顯. 五者上品略說動執生疑. 今廣說破執除

疑. 六者上明所化不思議. 今明能化不思議.

故法華論有十種無上. 第七示現敎化衆生

無上故地中涌出無量菩薩. 八者示現成大

菩提無上故有壽量品. 卽其證也. 第二得失

經數: 一七二一

經名: 法華義疏卷第十

頁數: 六○三

上            欄

門者釋此經壽量凡有三師. 一用五時敎者

云過去過塵沙未來倍上數. 猶是無常. 終歸

盡滅故前云終歸於空. 故如來壽有限量也.

二執四時敎者云此經覆相辨常則覆相明壽

無量也. 第三半滿義者云一切大乘經皆明

佛常. 謂顯了明佛壽無量也. 今謂初謗經罪

重爲下根人也. 次爲過小輕謂中根人也. 後

得經之用未識經體三種之中謂上根人也.

今明須識經體用方見此品意. 所言體者法

身超四句絶百非. 不可言常與無常等. 故非

量與無量. 如華嚴經云. 法界非有量亦復非

無量. 牟尼悉超越有量及無量. 法界則法身

也. 又下文云非實非虛非如非異. 中論觀如

來品云. 寂滅相中無常無1常等四句. 所言用

者非常非無常昔爲衆生故說爲無常. 故云

諸佛弟子衆尙捨無常身明佛壽有量. 今爲

破凡夫二乘執佛王宮實生雙林實滅故非常

非無常歎美爲常顯佛壽無量. 若不識斯體

用者則無十二種悟道人也. 所以然者但作

常無常解便成二見. 云何得悟道也. 第三釋

名門者. 所言如來壽量者. 依法華論三種如

來. 一者化身如來. 二報身如來. 三法身如來.

壽量亦有三種. 化佛壽量有始有終. 故爲二

乘人八相成道王宮現生雙林示滅也. 二報

身佛壽量有始無終. 故下文云. 我本行菩薩

道所成壽命今猶未盡. 以行因滿初證佛果

是故有始. 一證已後湛然不滅. 故無有盡終.

三法身佛壽本自在之不生不滅無始無終.

今品具明三種如來三種壽量. 明化身壽量

中              欄

謂開方便門. 辨法報二身壽量謂顯眞實義.

故云壽量品. 今更四句釋之. 一實而非權謂

法身壽也. 二權而非實謂化身壽也. 三亦權

亦實謂報身壽也. 報身卽是應身. 應身有二.

一者內應謂與法身相應. 是故經云. 諸佛所

師所謂法也. 以法常故諸佛亦常. 二者外應

謂與大機性相應故爲大菩薩於淨土中成佛.

內應卽實非權. 外應謂權而非實. 故云亦權

亦實. 第四非權非實上之三門皆是無名相

中假名相說欲令衆生因此名相悟無名相.

故泯上三門歸乎寂滅. 第四開合門者經論

之中說佛開合不定. 大明四句. 一本[&FFFF]#俱合.

二本[&FFFF]#俱開. 三開本合[&FFFF]#. 四開[&FFFF]#合本. 本[&FFFF]#

俱合或合名一佛. 謂三寶中一佛寶也. 或開

爲二身. 故云佛眞法身猶如虛空. 應物現形

如水中月. 旣但有一[&FFFF]#一本. 亦是本[&FFFF]#俱合.

或開爲三而三義不定. 一者如七卷金光明

辨三佛者一法. 二應. 三化. 法身爲眞. 餘二爲

應. 此則合眞爲一開應爲二. 二者法華論列

三佛. 謂法報與化. 卽是開眞合應. 開眞者開

法報爲二也. 合應者以應身爲一. 此意明本

有義爲法身. 酬因義名報. 應物義名應也. 次

開四佛者此義亦有二種. 一者楞伽經明四

佛. 一應化佛. 二功德佛. 三智慧佛. 四如如

佛. 彼經云. 初一爲應後三爲眞. 此亦合應開

眞也. 三佛之中功德智慧爲報佛. 如如爲法

身. 二者如七卷金光明辨於四句. 一化而非

應. 謂佛入涅槃已爲物示龍鬼等身故名之

爲化. 不示佛身故名非應. 二者應而非化. 經

下              欄

云. 謂爲地前身. 釋者云. 地前菩薩所見佛身.

乃從三昧法門中現名之爲應. 非六趣攝所

以非化. 三者亦應亦化. 經云. 住有餘涅槃身.

釋者云. 聲聞所見佛身彼見如來相好形修

之成佛故名爲應. 見佛在人中受生同人類

故名爲化. 四非應非化謂法身. 四句之中前

三□應. 後一爲眞. 亦是開應合眞也. 眞應俱

開者眞中分二. 法之與報. 應中分二. 應之與

化. 依華嚴經明十佛. 一無著佛安住世間成

正覺故. 二願佛依願出生故. 三業報佛信成

就故諸行皆成但略說一信也. 四住持佛隨

順世間不斷絶故. 五2涅槃佛取滅度故. 六

3法界佛於一切處無不現故. 七4心佛善安

住故. 八5三昧佛成就無量功德無所著故. 九

性佛善決定故. 十如意佛以普覆故也. 三佛

說不說義隨緣所見適時用之. 義可知也. 廣

明身權身實有一品半經. 開爲五門. 一勸信

門. 二正說門. 三得益門. 四稱歎門. 五格量

門. 深法難受. 前須勸信. 勸信旣竟次爲廣說

法. 說法應機時衆得道疑除領解. 是故稱歎.

信解者福德智慧無邊. 所以格量. 初門又三.

一正勸信. 二大衆受旨. 三者誡聽. 勸信解者

勸始行者令信. 深悟者令解. 又令始信而終

解. 又今說法身唯佛證解. 除佛已還皆是信

解也. 如來誠諦之語者出所信解也. 佛心實

爲誠. 所明壽量事實爲諦. 自有心實而事不

實四句. 今是第三句二俱實也. 所以三勸令

信者智度論第百卷云. 爲尊重法故慇懃至

三. 又受法者有三根. 是故三說. 又諸佛常法

經數: 一七二一

經名: 法華義疏卷第十

頁數: 六○四

上            欄

不過三. 若過三不受是罪逆人. 金剛神以杵

擬之. 次受旨誡聽如文也. 如來□密神通之

力者第二正說文. 初長行. 次偈長行爲二. 一

明過去無始. 二辨未來無終. 但明此二者爲

破二乘人謂始自王宮終於雙樹故明王宮生

非始雙樹滅非終也. 旣明本身無始終卽辨

應身有始終. 本身無始終卽顯眞實義. 應身

有始終謂開方便門. 故但明斯二也. 所以前

明無始. 後辨無終者爲破凡夫二乘前明有

始. 後辨有終故也. 又釋彌勒父少子老之疑

故前明過去久已成佛方化得爾許多人. 則

是父老子少之義令大衆疑斷也. 又明過去

久已成佛化得千世界塵數菩薩. 未來無終

方度法界一切衆生. 令受化之徒心生1歡喜.

此二門各有三章. 初門三者第一明過去久

成顯眞實義. 第二釋疑開方便門義. 第三總

結正答其問. 故前明過去久成時衆以昔近

疑今遠. 故須解釋. 解釋旣竟方結久成. 又初

明久成顯眞實義. 次釋疑謂開方便門. 此二

旣彰. 故須重結. 初門又二. 第一明證法身久.

二明垂應亦久. 證法身久明自德滿. 垂應久

明化他德圓. 又證法身久破近執. 垂應久釋

衆疑. 初證法身久爲三. 初總標如來□密神

通之力. 二牒執情. 三破近顯遠. 今明佛壽故

標如來也. 昔未曾說稱之爲□. 所□之法甚

深故名爲密. 實長示短因爲神通. 令物反本

還源稱之爲力. 一切世間下第二出執情. 皆

謂之言正是執情. 釋迦以下出所執也. 然善

男子下第三破執顯遠. 又開四別. 一法說. 二

中              欄

擧譬問彌勒. 三彌勒奉答. 四佛合譬正明壽

遠. 初法說中明成佛久者問爲破近顯遠. 爲

開近明遠. 答凡有五義. 一開近顯遠. 昔不明

近是方便故方便門閉. 今明近是方便則方

便門開. 旣明近是方便則顯遠是眞實. 二廢

近立遠. 昔立近廢遠. 今對昔故立遠廢近. 三

覆近開遠. 如來近遠二種敎門猶如二鳥不

相捨離. 但爲緣故今昔四句開覆. 一者今昔

俱覆. 昔覆遠今則覆近. 二今昔俱開. 昔開近

今開遠. 三昔覆今開. 昔覆遠今開遠. 四今覆

昔開. 今覆近昔開近也. 四者指近爲遠. 此明

近遠無二. 如經云. 吾今此身卽是法身. 肇師

云. 近捨丈六而遠心法身乎. 五者破近明遠.

前之四種則是約敎. 後之一門就彼迷情. 若

望迷情卽是破近顯遠. 若望佛敎卽是顯遠

開近. 故法華論云. 出釋氏宮伽耶成道此明

化佛. 從此文去次明報佛也. 譬如下第二明

譬說. 所以借譬者佛常理甚深非譬不顯. 故

假喩曉之. 彌勒菩薩等俱白佛下第三彌勒

奉酬. 文有三別. 謂標釋結. 初標無量. 次三句

顯無量. 初明凡夫不知. 一切聲聞下明二乘

不知. 我等下明菩薩不知. 世尊下第三結. 世

界無邊明唯佛能知也. 爾時佛告下第四合

譬正顯成佛已久. 長安舊羅什經本無一塵

一劫. 梁世有僧造法華經. 感於神夢令安此

說. 夫論劫者所謂時也. 明過去時長故將塵

數劫. 言阿僧祇劫者顯不可數義也. 成佛之

始尙不可知. 一證湛然. 寧有終滅. 將欲明過

去顯當. 故明過去不可數. 問後文云. 過去本

下              欄

行菩薩道時所成壽命. 此則有始. 何故言不

可數耶. 答有二義. 一者明無始始義但始義

長遠故不可數. 二者欲顯法身無始終義故

不可數也. 然始無始有不二二義. 二不二義.

不二二義者初證法身是故有始. 於三身中

是應身. 亦名報身. 是故有始. 而所證法身此

則無始故是不二二義. 二不二義者所證法

身旣無始終. 言窮慮息能證亦無始終. 以能

證證於所證所證旣無始終能證亦無始終

也. 自從是來下上辨證法身已久. 今明垂應

久義. 以證法身久謂自德滿. 垂應久謂化他

德圓也. 常在此娑婆世界說法敎化者. 常在

娑婆則應化兩身也. 說法敎化者二身所說

敎也. 明釋迦久證法身. 從證法身已來宜以

應身得悟則示之以應身. 宜以化身得悟則

示之以化身. 雖示二身實無所應. 雖說一切

敎實無所說. 正釋彌勒疑也. 以垂應旣久常

在娑婆說法敎化. 故有千世界塵數菩薩. 卽

是父老子少非父少子老義也. 卽是釋上涌

出品云我於娑婆世界初成正覺方敎化之.

彌勒聞佛上說謂是今娑婆. 是故生疑. 今答

之乃明過去娑婆. 故釋疑也. 亦於無量百千

萬億導利衆生者又上釋其時長. 今明其化

廣也. 諸善男子下第二開方便門. 上顯二種

眞實. 一明證法身久辨法身眞實. 二明垂應

久明應身眞實. 今亦開二種方便. 一開因方

便. 二開果方便. 因方便者過去値燃燈授記

此是因方便也. 果方便者示現出家始得成

佛也. 顯二實開兩權一切權實義盡也. 前顯

經數: 一七二一

經名: 法華義疏卷第十

頁數: 六○五

上            欄

二實一破執. 二釋疑. 顯證法身久破其近執

也. 顯垂應久釋彌勒涌出品疑也. 今開方便

又釋二疑. 就一一門各開二別. 初門二者一

略開方便略釋疑. 二廣開方便廣釋疑. 上明

證法身久垂應久. 彌勒舊疑已斷. 今時衆更

起新疑. 疑云. 若證法身久垂應復久者何故.

昔說燃燈佛授記賢劫成道. 是故釋云. 於是

中間我說燃燈佛蓋是方便之言. 過去久成此

爲實說. 上來卽是顯眞實義. 今釋衆疑謂開

方便門. 而稱中間者過去得佛爲初. 今靈山

之會爲後. 中間說於燃燈也. 燃燈者智度論

云. 太子初生身光四邊似燈. 故名燃燈. 太子

後成佛時名燃燈佛. 餘經云. 錠光佛者猶是

燃燈耳有足者稱燈. 無足者稱錠也. 又復言.

其入涅槃者瑞應經云. 菩薩承事錠光至千

泥洹. 卽是言其入涅槃也. 燃燈擧其初涅槃

明其後. 略說始終二事也. 諸善男子下第二

明廣開方便廣釋疑. 非但示燃燈一[&FFFF]#. 於過

去世有無量方便. 故是廣釋疑也. 上略釋疑

略開方便門. 今廣釋疑廣開方便門. 又上直

稱敎化之言未出化之儀則故今辨之. 又開

三別. 一感. 二應. 三得益. 若有衆生來至我所

者機發□佛故名爲至.  卽是感也. 我以佛眼

下第二明應. 應中明三輪益物. 我以佛眼觀

其信等諸根謂他心輪也. 隨所應度明神通

輪也. 自說名字不同者如華嚴經名號品說.

或名舍那. 或名釋迦等也. 年紀大小者住世

短長不同也. 亦復現言當入涅槃者上明神

通之始. 今擧其終. 如涅槃經云. 我於閻色提

中              欄

數數示現入於涅槃也. 又以種種方便第三

明說法輪. 又上是身業益物. 今口業益物. 又

此三句卽是次第. 名字不同年紀大小謂初

方便. 現入涅槃謂後方便. 今明說法中間方

便. 化宜雖多此三總攝也. 能令衆生發歡喜

心第三明得益. 以三輪稱緣故受者得益. 故

稱歡喜也. 諸善男子下第二擧現在事釋疑.

亦開爲二別. 初略. 後廣. 疑者云. 若久成佛何

故昔說十九出家三十成道. 上旣聞證法身

及垂應久. 時衆具擧近因近果二事生疑. 上

擧過去燃燈卽近因生疑. 今擧現在成道以

近果生疑. 又開四別. 一見機二說敎. 三顯

實. 四開權. 見機中云. 德薄垢重者不種大乘

無所得善根稱爲德薄. 具足煩惱名垢重. 爲

是人說下第二明說敎. 爲樂小人不堪聞說

久證法身方便示現. 故明佛實是凡夫從凡

成佛也. 然我實成佛已來下第三明顯實. 但

以方便下第四辨開權. 諸善男子下第二廣

開方便廣釋疑. 問上已釋二世疑竟. 今復何

所釋耶. 答上釋久近之疑. 今釋虛實之疑. 時

衆疑云. 昔說近成今說遠成. 俱是佛說. 卽俱

應是實. 昔近旣權今遠亦權. 若昔近爲權今

遠爲 實者安焉知昔近非實今遠非權. 通疑

今昔二說. 言旣相違□應虛妄. 爲釋此疑故

有今文來也. 又有此文來者釋迦現在益物

凡有三時. 一切成道二中間說法三終滅度.

上明初成道方便竟. 今明中間益物. 於文爲

二. 初明一切方便. 二辨皆實不虛. 如來所演

經典皆爲度脫衆生者明佛說敎大意也. 諸

下              欄

佛說敎有二種意. 一謂未度苦海衆生令度.

二謂未脫集諦衆生令脫也. 或說己身或說

他身者前句總明說法益物. 今別開二種方

便. 卽是二輪. 自說釋迦之身名說己身. 說阿

彌陀佛身名說他身. 或示己身或示他身者

上是說法輪. 今是神通輪. 如現分身佛等名

示己身. 示阿褒佛等名示他身. 或示己事或

示他事者三反淨土名示己事. 示香積土名

示他事. 身旣有自他. 說土亦應然. 但例上可

知諸所言說皆實不虛第二句正明不虛. 又

開二別. 初標不虛. 所以者何下第二釋不虛

凡有二意. 一明證理實故所說不虛. 二明深

見機故所說不虛. 證理實謂得法身. 見機實

謂起應化身. 是故現通說法皆是實也. 如來

如實知見三界之相者總標知見相也. 法華

論云. 三界相者謂衆生界卽涅槃界. 不離衆

生界有如來藏故也. 無有生死若退若出者

釋上如實知見於三界也. 三界本是生死都

域故上明三界. 今次辨無有生死. 若退若出

者此死生彼謂生死也. 此句正序具縛凡夫

之人也. 背大乘退入三界爲退. 譬喩品云. 汝

諸子等先因遊戱來入此宅也. 三乘諸子競

共馳走. 爭出火宅爲出也. 此句序三乘衆生

於三界中出入. 故云退出也. 今實相法身中

悉無如此事也. 故無有從上墮下爲退. 無有

自下昇上爲出. 故法華論云. 無有生死若退

若出者謂常□淸□不反義也. 亦無在世及

滅度者上三句明不見衆生生死. 此二句明

不見諸佛起滅. 不見王宮初生乃至八十年

經數: 一七二一

經名: 法華義疏卷第十

頁數: 六○六

上            欄

住故云無在世者. 亦不見雙林滅盡故云無

滅度者. 如華嚴經云. 欲令衆生生歡喜善故

現王宮生. 欲令衆生生戀[&FFFF]#善故示雙林滅.

如來實不出世亦不般涅槃. 何以故. 法身常

住同法界故. 法華論云. 亦無在世及滅度者

謂如來藏眞如之體不卽衆生界不離衆生界

故. 非實非虛非如非異者惑者聞上六事皆

無便謂法身是實作決定實解. 是故今明非

實也. 旣聞非實便謂同幻夢之虛. 故次辨非

虛. 旣聞非實非虛便謂冥眞如等法性. 故說

非如. 旣聞非如便謂與如異體故說非異. 法

華論云. 非實非虛非如非異者離四種相. 有

四種相者是無常法故. 此意釋成法身常義

也. 不如三界見於三界者凡夫見三界故不

見三不三. 如來見三界又能見三不三. 故法

華論云. 不如三界見於三界者如來1能見能

證眞如法身. 凡夫不能見故是故經云. 如來

明見2無錯謬故. 又凡夫非但不見三不三. 亦

不見不三三. 雖非三界而於衆生宛然三界.

故大品云. 諸法無所有如是有如是無. 是事

不知名爲無明. 如來旣知三不三故三界卽

法身. 亦知不三三法身於衆生卽成三界也.

佛知三不三故名□和波若. 卽知不三三故

有波若□和. 是以如來具足二慧. 凡夫不知

三不三故無波若. 不知不三三則無方便慧.

故凡夫無有二慧但有斷常. 以諸衆生有種

性性下第二上明見法身理實故所言不虛.

今明見衆生機實故所言不虛. 又上見三不

三義故三界是法身. 今見不三三義法身於

中              欄

衆生成三界. 是故衆生有種種欲. 如涅槃云.

是一味藥隨其流處有種種味. 卽其證也. 內

因難改名種種性. 所樂不同稱種種欲. 過去

業行各異名種種行. 追知往緣不同名種種

憶想. 此從重至輕而說之. 若從輕至重者衆

生憶想猶過去習行不同. 習行不同由欲樂

各異. 實以久習欲成性故也. 欲令衆生種善

根者上明知機. 今辨應機授藥. 廣而言之應

八萬四千病授八萬四千藥. 略授四悉檀. 應

以世界門得道爲說世界. 乃至應以第一義

門得道而說第一義悉檀. 然一一悉檀中有

無量門. 如世界悉檀有無量世界. 如華嚴云

十佛國土乃至無量淨穢不同. 各各爲人悉

檀亦有無量. 如涅槃經三十餘諍論也. 對治

中亦有無量對治. 謂有對治門. 增治門. 轉治

門. 總治門. 第一義悉檀亦有無量. 如淨名經

三十餘菩薩說入不二法門也. 所作佛事未

曾暫廢者根性萬差敎門無數. 總而論之爲

令悟入佛道故云所作佛事. 從初得佛之始

至今靈山之終及未來際常化物不斷. 故云

未曾暫廢. 此文亦得明三佛俱是常義. 初明

一證報身湛然無滅謂報身常. 上辨無有生

死乃至非實非虛十種不義謂法身常. 今明

衆生不盡化益無廢謂化身常. 如是我成佛

以來至常住不滅者上辨過去無前中開爲三

別. 一者標證佛已久. 二者釋疑顯成證佛已

久. 此二門竟. 今是第三結成佛久義. 旣稱常

住不滅. 卽是顯了明常不得復言覆相及以

無常釋此經也. 諸善男子我本行菩薩道下

下              欄

第二明未來無後. 一證法身湛然無滅. 故知

雙林非是其終. 就文亦三. 一明未來無終. 二

釋疑. 三辨不虛. 初中擧行菩薩道者旣明佛

果壽量遠必須辨因長. 故前顯於長果今開

於長因. 明長果長因謂顯眞實義. 辨短因短

果卽開方便門. 如乘權乘實中亦明斯二. 辨

三因三果此是方便. 一因一果名爲眞實也.

行菩薩道者卽長因也. 所成壽命者成謂成

就卽長壽成就也. 故下偈云. 壽命無量劫久

修業所得也. 今猶未盡者法華論稱爲未滿.

以衆生界未盡故佛本願未滿. 非謂菩3提未

滿足也. 今經文稱未盡者依論釋此文者蓋

是明所度衆生未盡. 不論佛壽未盡. 故與法

華論經義相成也. 復倍上數者依法華論云.

所成壽命復倍上數上明本願未滿. 故佛不

得入無餘永滅涅槃. 故將本願未滿以釋常

義. 斥小乘人謂佛無常永入無餘. 則是違於

本願今明復倍上數. 擧壽命不可數以釋成

常義蓋是具擧因果兩義以釋於常. 但經文

語□. 又講者不詳論意. 故合釋之耳. 所言復

倍上數者上明過去無前有三不可數. 一世

界不可數. 二抹世界爲塵不可數. 三成佛復

過此數故不可數. 凡夫二乘菩薩尙不知初

一數. 肉能知餘二耶. 今言復倍者則是不可

數不可數也. 欲顯如來壽出數量表. 是故爲

常. 如淨名經云. 佛身無爲不墮諸數. 如叡公

傳羅什法師解云. 壽量定其非數. 又普賢觀

云. 信一實道知佛不滅. 是名懺悔五逆十惡.

又如法華論云. 復倍上數者示現如來常命.

經數: 一七二一

經名: 法華義疏卷第十

頁數: 六○七

上            欄

方便顯多數. 過上數量不可數知. 故以衆事

推之則知. 顯了明佛常矣. 問未來無後何故

稱爲倍耶. 答過去有二種. 一者無始. 二者有

始. 約凡夫二乘及菩薩不見其初故言無始.

而非無初證法身. 是故有始. 今言無後者非

但凡夫二乘及菩薩不知其後. 又一證法身

則畢竟無滅. 具此二義故稱倍也. 然今非實

滅度下第二釋疑. 上旣擧本願未滿及復倍

上數明未來無滅時衆疑云. 若爾見塔品中

何故唱云如來不久當入涅槃. 及答魔王自

期三月當取涅槃. 爲釋此疑故有今文來也.

二者上明現世有三時益物. 今卽第三時也.

又分三別. 初開不滅示滅章門. 次釋. 三結初

標二門者然今非實滅度標實不滅也. 而便

唱言下標方便示滅也. 所以者何下第二釋

章門. 釋中前明不示滅則有損無益. 次明示

滅則無損有益. 薄德之人不種善根者過去

不久種見佛因也. 貧窺下賤者以不種善根

故貧窺下賤也. 貪著五欲者前明無善. 此明

有惡. 惡義雖多不出愛見. 貪惜五欲謂起愛

也. 入於憶想妄見網中明起見也. 若見如來

常在不滅者上[&FFFF]#衆生心行. 今明佛不得不

滅. 便起□恣而懷厭怠者若不唱滅便有損

也. 聞佛常存心不尊重爲□. 恣情五欲爲恣.

復有衆生常見佛故厭患於佛. 故稱厭也. 不

懃修道稱爲怠也. 不能生於難遭之想恭敬

之心者前辨有損. 今明無益也. 是故如來下

第二明唱滅無損有益. 就文爲二. 初明唱滅.

次辨衆生得益. 前有三句. 初標難値章門. 所

中              欄

以者何下釋章門. 非佛不常現. 但衆生障重

故不見耳. 故佛於衆生爲難値也. 以此事故

下第三結難値章門也. 斯衆生等下第二聞

唱滅得益也. 是故如來下第三結不滅現滅

章門. 又善男子下第三明不虛. 又開三別. 謂

法譬合. 所以明不虛者不滅唱滅似如虛妄.

故須明不虛. 法皆如是者有二種義. 一者如

涅槃答純陀云. 有爲法爾. 諸佛法亦然. 有爲

之法有生必滅. 諸佛由物感故生. 感盡卽應

滅. 蓋是理數之常然. 故云法爾. 二者佛自釋

之雖實不滅爲度衆生方便示滅. 於物實益.

故稱不虛也. 譬如良醫下第二譬說. 此譬大

意直明父實不死爲治狂子方便言死而無虛

妄. 佛亦如是. 其實不滅爲度罪重衆生方便

唱滅而無虛妄. 不煩作三世益物譬也. 此譬

始終有十三句. 第一佛如良 醫譬. 第二衆生

如子譬. 第三前佛去世譬. 第四衆生起惑譬.

第五後佛出興譬. 第六衆生感見譬. 第七應

物說敎譬. 第八利根前悟譬. 第九鈍根未了

譬. 第十如來示滅譬. 第十一鈍根得解譬. 第

十二如來還歸譬. 第十三佛無虛妄譬. 此十

三句卽是生起次第. 合有十三句. 開爲三章.

初七句明利鈍衆生過去同種善根. 乃至現

有同[&FFFF]#佛敎. 次一句明利根衆生始從華嚴

初集乃至靈山法華之會聞佛說法卽便領悟

不須唱滅. 三者後五句鈍根衆生曆聞諸敎

猶未悟解. 要須唱滅方乃得悟. 所以但開

此二種衆生者良醫有二種子. 一不失心子

1二失心子. 不失心子與藥則服不須父示滅.

下              欄

失心之子雖與其藥而不肯服. 是故示滅. 故

前章總明二子源由. 後別明[&FFFF]#敎難易. 良醫

者略明三種. 一外道五通. 二聲聞緣覺. 三者

諸佛菩薩. 外道但能除衆生三空已還諸煩惱

病名爲下醫. 二乘能治三界之病稱爲中醫.

諸佛菩薩能遍治三界內外諸病名爲上醫.

故云良醫也. 又外道除病必當還發. 故稱爲

下. 二乘治病或發不發故稱爲中. 諸佛治病

畢竟不發. 故名爲上. 又凡夫二乘治衆生病

凡有四句. 一損不增. 二增不損. 三亦增亦

損. 四不增不損. 故不名良醫. 諸佛治病唯有

一句. 但損不增故名良醫也. 阿含經云. 良醫

有四德. 一善知病. 謂冷熱等. 二知病所起. 三

病生已善知治方. 四已差之病令更不生. 佛

亦具此四種之德. 如良醫也. 法華論云. 爲不

集功德人說良醫譬喩. 此人不曾修第一乘

善根聞說第一乘心中不願以爲第一. 爲對

治此故說良醫譬. 論又云. 此人根未熟爲令

熟故示涅槃. 是故如來說此譬喩. 論又云. 欲

示涅槃. 無上故說醫師譬喩. 智慧聰達此歎

德釋良醫義. 在心爲智慧. 在耳爲聰. 在目爲

明. 智慧譬一切種智. 聰譬六通. 達譬五眼. 明

練方藥善治衆病者方謂敎. 藥譬於理. 識敎

知理稱爲明練. 善治衆病謂知病源應病授

藥也. 其人多諸子息第二衆生如子譬. 昔曾

受化故名爲子. 受化之流更復轉化. 受彼傳

化故稱爲息. 然六道衆生皆有佛性□應是

子. 但佛性有二. 一者正因. 二者了因. 具有緣

正稱爲近子. 餘未[&FFFF]#化未有了因名爲遠子.

經數: 一七二一

經名: 法華義疏卷第十

頁數: 六○八

上            欄

或十二十乃至百數者上根難得爲十. 中根

稍易得稱爲二十. 下根轉多故稱爲百. 此不

約三乘爲三根. 通就[&FFFF]#敎始終有悟不悟. 正

就菩薩悟入佛慧以分三根也. 若就此品始

終意者千世界塵數菩薩過去已悟道名爲上

根. 於現在世始從華嚴終竟法華得悟道者

名爲中根. 若因唱滅爲說涅槃而得悟者名

爲下根. 若就理在辨於三根者法華之前直

往菩薩已得悟者名爲上根. 至於法華□小

入大名爲中根. 故涌出品云. 初見我身聞我

所說法卽便信受入於佛慧. 謂上根也. 除前

[&FFFF]#習學小乘者. 今聞此經亦入佛慧. 謂中根

也. 自此已外猶未得道. 聞於唱滅爲說涅槃

方得悟者謂下根也. 三根多門今略示其三

也. 以有事緣遠至餘國下第三前佛去世譬.

但受微化不得久住故往他方. 如涅槃云. 所

應度者皆已度竟. 餘未度者爲作得度因緣

也. 有事緣者此土感盡餘土緣興. 佛化餘緣

於彼緣爲近. 此土感息故稱爲遠. 又息此應

彼故稱遠也. 諸子於後下第四衆生起惑譬.

於後者佛去世後也. 飮他毒藥者昔習觀旣

弱還起[&FFFF]#倒. 以正觀爲自. [&FFFF]#倒爲他. 故涅槃

云. 自境界者四念處也. 他境界者謂五欲也.

心起[&FFFF]#倒目之爲飮. 能害慧命稱爲毒藥. 藥

發悶亂宛轉于地者起惑因熟名爲藥發. 惑

有二力. 一迷境障智. 故言心悶亂. 又將死爲

悶亂. 二感生死流浪六道如宛轉于地. 順敎

得涅槃如登高山背化受生死苦故名爲地.

又受心苦爲悶亂. 受身苦爲宛轉于地也. 是

中              欄

時其父還來歸家下第五明後佛出興譬. 前

明利鈍衆生背化起惑總明感義. 今明後佛

出興總明應義. 問衆生起惑流浪五趣如宛

轉于地. 何因感佛. 答苦極則反. 如勝□經云.

法種衆苦樂心涅槃. 又此中宜用三化. 過去

益物名一往化. 宛轉于地此中有隨逐化. 今

還來歸家卽畢竟化. 昔緣盡故去. 今感熟稱

來. 應入生死化物則生死爲家. 如上云譬如

長者有一大宅. 諸子飮毒或失本心或不失

者. 第六衆生感見譬. 過去習觀若久雖起[&FFFF]#

倒不失本解名不失心. 習觀未久[&FFFF]#倒强盛

失於本解名爲失心. 又從華嚴至法華聞敎

得悟者名不失心. 聞敎不悟待唱滅方解謂

失心也. 此猶是起惑重輕. 善有强弱故分爲

二也. 遙見其父者正感釋迦出世. 但見丈六

身成道未見法身去理尙遠. 故稱爲遙. 皆大

歡喜拜□問訊善安穩歸者. 利鈍雖異見佛

出世皆同. 歡喜謂意業也. 恭敬拜□卽身業

也. 口業稱歎謂問訊也. 歎佛謂如來者. 智度

論云. 佛從安穩道來故名如來. 今稱安穩歸.

歸卽來也. 我等愚癡誤服毒藥□. 上明利鈍

衆生同有感見佛形機. 今明利鈍衆生同有

感敎機. 解機將發同述昔過. 故云愚癡. 起

[&FFFF]#倒煩惱非其本意名爲誤服. 願見救療更

賜壽命者. 請佛說敎滅惑名見救療. 敎能生

解目之壽命. 昔曾[&FFFF]#敎已得生解. 但中途背

化起惑失於本解. 今重請說敎令得本解故

稱更賜也. 問從遙見其父至更賜壽命爲是

機緣中語. 爲據事耶. 答具有二義. 機中爲論

下              欄

此事. 易明言據事者佛初出世人天之流皆

大歡喜. 乃至釋梵請轉法輪如言願見救療

更賜壽命也. 父見子等苦惱如是第七應緣

說敎譬. 前譬爲緣成道. 此譬成道已後轉法

輪也. 文有二句. 父見子等譬佛見機也. 依諸

經方等二明說敎也. 依過去佛敎謂依諸經

方. 心好藥草者敎所表理. 理能愈病譬同藥

草也. 色香美味者戒譬於色. 定喩於香. 慧譬

於美味. 1三行圓備故稱具足. □[&FFFF]#和合者初

說小乘爲□. 說中乘爲[&FFFF]#. 說大乘爲合. 又法

說爲□. 譬說爲[&FFFF]#. 合譬爲合. 如來說法不出

此三. 又總標爲□. 別釋爲[&FFFF]#. 總結爲合. 說法

之儀不出標釋結也. 又亦譬三轉法輪爲□

[&FFFF]#合. 而作是言下歎敎也. 汝等可服者勸如

說行也. 其諸子中不失心者第八利根前悟

譬. 從華嚴至法華[&FFFF]#敎得悟者卽其人也. 餘

失心者第九鈍根未了譬. 卽第三大段爲鈍

根人不滅唱滅無有虛妄譬. 亦卽是現在三

時中最後益物譬. 見其父來雖亦歡喜問訊

者. 明此下根衆生見佛出世亦起欣敬之心

也. 心索治病者亦有感敎之機聞說妙法也.

與藥不肯服者鈍根雖復尋敎不能悟理. 如

失心不肯服藥也. 毒氣深入失本心者釋不

服藥邪行深入失本正解也. 於此好藥而謂

不美者於佛正敎不得其理味也. 父作是念

下第十如來示滅譬. 就文爲三. 一念欲唱滅.

二正唱滅. 三明正滅. 初欲唱滅者衆生著常

不肯修道. 念欲去世欲示無常使其改悟也.

卽作是言下第二正唱滅也. 如釋迦自期三

經數: 一七二一

經名: 法華義疏卷第十

頁數: 六○九

上            欄

月. 又如涅槃晨朝唱滅. 又如經云吾年已八

十形如故車朽當般涅槃也. 是好良藥今留

在此者佛雖去世留法不滅. 故十二部經付

阿難迦葉也. 作是敎已第三正滅. 遣使還告

者正入涅槃遺形舍利起塔等事卽是使也.

是時諸子下第十一鈍根得解譬. 見佛泥洹

心悟無常遂便得道如服藥病愈也. 其父聞

子下第十二如來還歸譬. 衆生聞佛泥洹旣

得悟解卽見法身. 知佛不滅還於本化故稱

歸也. 諸善男子第十三佛無虛妄譬. 佛言我

亦如是下第三合譬. 但有三意. 初明不滅. 爲

衆生下明方便示滅. 亦無有能此辨不虛也.

第二偈頌二十五行半. 頌長行二章. 初有二

偈. 頌過去無始. 次有1二十三行半頌未來無

終. 所以頌此二者顯如來壽量無始無終. 斥

二乘凡夫謂有始終之義. 長行二門各開三.

初門三者一明過去無始. 二釋疑. 三總結. 但

上文已廣. 今轉勢說法略爲二意頌之. 初偈

頌證法身久. 次偈頌垂應說法久. 則總攝長

行一切義盡也. 爲度衆生故下頌第二未來

無終. 上長行亦三. 初正明未來無終. 次明不

滅示滅以釋疑. 三明不虛. 今偈亦但開二. 初

頌上第二不滅示滅以釋疑. 次頌不虛. 所以

頌此二者執敎之流正謂佛無常雙林滅盡.

今欲顯佛常住故須明不滅方便示滅. 但不

滅示滅似同虛妄. 故次頌不虛. 此二明未來

無終義顯故偈但頌此兩也. 長行不滅示滅

旣略. 今轉勢則廣頌之. 開爲三別. 第一九偈

就佛本[&FFFF]#二身明滅不滅義. 第二四行半就

中              欄

淨穢二土明滅不滅義. 第三四偈總結身土.

明感見不同. 此三總攝一切諸義盡. 長行不

盡偈廣序之. 初文又三. 第一兩偈標滅不滅.

第二六行半釋滅不滅意. 第三半偈結滅不

滅. 初兩偈又二. 第一偈就說法門明滅不滅.

第二偈就神通門明滅不滅. 說法現通攝義.

旣周故但明此二也. 衆見我滅度下第二六

行半擧得益釋滅不滅意. 就文爲二. 第一偈

明見佛滅度生福得益. 第二五行半見佛滅

度生智慧益. 能化之中唯有說法神通. 所化

得益不出功德智慧. 故但明此二義也. 因上

神通門生功德益. 因上說法門生智慧益. 上

前明說法. 後辨神通. 今應先明智慧後辨功

德. 但逐近勢故前明功德. 後辨智慧也. 就後

智慧益中有二. 初偈明衆生感. 後四偈半辨

佛應. 就應中卽有三寶顯不滅義. 初半偈明

佛僧二寶. 俱出故二寶不滅也. 我時語衆生

下第三辨說法. 卽是法寶明滅不滅. 就說法

中初一偈偏就此土論滅不滅. 次一行半合

就彼此論滅不滅. 第三一偈半偏就他方論

滅不滅. 明滅不滅雖復無窮此三攝盡. 神通

力如是半行第三總結. 明此滅不滅皆是神

通示現而如來法身非滅非不滅. 常在靈鷲

山下第二四行半就淨穢二土論滅不滅. 所

以有此章來者凡有二義. 一者釋疑故來. 時

衆疑云. 現見火劫起時乾坤□盡. 如來之身

寧得常存. 是故今明土有淨穢穢土被燒淨

土不滅. [&FFFF]#身現滅而法身常存. 二者上論如

來眞應兩身辨正果已竟. 今次應淨穢兩土

下              欄

辨佛依果. 正果之義應身示滅. 法身不滅. 依

果之義穢土自毁. 淨土不燒. 故身但本[&FFFF]#. 土

唯淨穢. 欲辨斯養故有此文來也. 此品旣有

淨土. 今略論之. 法華論釋此品明有三身. 今

對三身亦有三土. 一者法身栖實相之土. 普

賢觀云. 釋迦牟尼名毘盧遮那遍一切處. 其

佛住處名常寂光. 卽法身土. 故仁王經云. 三

賢十聖住果報. 唯佛一人居淨土. 2瓔珞經

云. 亦以中道第一義名法身土. 然諸法寂滅

相不可以言宣. 孰論身與不身. 亦何土與非

土. 但無名相中爲衆生故假名相說. 故明身

與土. 雖開身土二實未曾二. 但約義不同故

分爲兩. 能栖之義說之爲身. 所栖之義目之

爲土也. 如七卷金生明三身品具有如如智

及如如境. 就義而望境卽土也. 二者報身報

土. 但報身卽是應身. 應身有二種. 一內二外.

內與法身相應名曰應身. 此猶屬法身與法

身同土. 法華論云. 我淨土不毁而衆見燒盡

者. 報佛如來眞實淨土第一義攝. 故此卽是

報身土也. 若外應之義名爲報身化大菩薩

於淨土成佛. 此以寶玉爲淨土. 此土乃不爲

劫火所燒而終有盡滅. 所以然者今開身有

常無常三句. 一者法身但常非無常. 二化三隨

但無常非常. 三者應身亦常亦無常. 內應身

義名之爲常. 外應之義名爲無常. 身旣三種

土亦例然. 法身之土但常非無常. 化身之土

但無常非常. 應身之土亦常亦無常. 內應身

土此卽是常. 外應身土此卽無常也. 若分淨

穢二土者法報二土此是淨土. 然化身之土

經數: 一七二一

經名: 法華義疏卷第十

頁數: 六一○

上            欄

此卽不定. 或淨或穢. 問菩薩亦有三身三土

不. 答隨分有之. 華嚴云. 普賢身相猶如虛空.

依於如如不依佛國. 如如卽法身土. 餘二可

知. 問餘衆見燒盡而淨土不毁此爲是一質

異見. 爲異質同處耶. 答依什師意及法華論

是共質同處. 所言異質者土淨穢兩質也. 同

處者淨質在穢處. 穢質在淨處[&FFFF]#妙旣殊不

相障□. 故今文云常在靈鷲山. 卽知淨土在

穢處也. 次明一質異見者. 所言一質者此有

多門. 若望正道爲論未曾淨穢. 隨淨穢二緣

見淨穢二土. 以對淨穢二見故言非淨非穢

名爲一質. 故言一質二見. 若就二緣自論一

質異見者. 自有是一淨質薄福之人自見其

穢. 自有是一穢質於福德之人自見其淨. 總

論質見各有四句. 質四句者自有一質異處.

異質一處. 一質一處. 異質異處. 一質異處者

一非淨穢質在淨穢異處也. 異質一處者淨

穢異質在非淨穢一處也. 所以有此二句者

諸法本性寂滅故名一質. 此本性寂滅不離

淨穢故在淨穢二處. 雖有淨穢二質常本性

寂滅. 故是二質一處. 一質二處者卽是不動

眞際建立諸法. 二質一處謂不壞假名而說

實相. 一質一處者直就實相而論實相. 異質

異處者土有淨穢在彼此不同也. 見四句者.

一質一見一中道質菩薩之人因中道得正觀

故見中道土. 異質異見者淨穢異質隨淨穢

二緣見. 一質異見者一非淨穢質於淨穢緣

見有淨穢. 異質一見者淨穢二淨智者了達

知其無二. 次約用論四句一質異處如一淨

中              欄

質通在淨穢二處. 如釋論云. 曇無竭香城

之質卽在香城處. 而香城在閻色提穢中也.

二者淨穢二質同在一處. 以[&FFFF]#妙不相□故.

三者二質二處淨穢二質在彼此二處. 四者

一質一處如淨質自在淨處. 穢質亦然. 約見

論四句者自有一質一見. 於一淨質還起淨

見. 穢土亦爾. 二者二質二見於淨穢二質各

起淨穢二見. 三者一質二見但是淨質於二

緣所見不同. 四者二質一見雖有淨穢二質

於福德人但見其淨. 無福者但[&FFFF]#其穢也. 常

在靈鷲山下四偈半文開爲四句. 初半偈標

常在靈鷲山. 明佛之與土二俱不滅. 第二半

偈騰衆伏疑疑云. 現見劫火所燒人土俱無.

何得常在. 第三兩偈半正明淨土不毁. 第四

一行結淨土不毁衆生見燒也. 是諸罪衆生

下第三四偈明感見不同雙結人土. 初二偈

明於罪福二人感見淨穢不同結成土義. 第

二兩偈明爲二緣說佛壽長短成上佛滅不滅

義也. 此二偈有三意. 初偈正明隨緣說短長.

次半偈嘆佛智. 後半行偈擧遠因以釋長果.

汝等有智者下第三次頌長行不虛長行有

三. 法譬合. 今具頌之. 初偈頌法說. 次偈頌譬

說. 四偈頌合譬. 四偈爲四. 初偈正合譬明不

滅示滅. 第二偈釋不滅示滅意. 第三偈通[&FFFF]#

佛隨緣說一切敎. 第四偈明敎所表理宗歸

作佛

分別功德品第十七

此品是廣開身權身實中第三明[&FFFF]#敎得益.

言分別功德者有二種義. 一聞說壽量得益.

下              欄

佛對彌勒分別得悟之人功德淺深有十二

位. 從品初立名. 二者此品末有大段流通. 廣

分別持經人所的功德. 從後段受稱. 合而言

之俱從二處立名. 故以目品. 然功德之名有

通有別. 所言別者對智慧以辨功德. 如五度

有行爲功德. 波若照空爲智慧. 自有深悟爲

智慧. 淺達爲功德. 如涅槃師子吼品說. 地前

爲功德. 登地爲智慧. 所言通者修功所得悉

名爲功德. 若爾功德智慧□是修功所得悉

名功德. 今此品稱功德者卽是通名功德也.

就文爲二. 初明得益. 次辨感瑞. 得益第二. 第

一經家總[&FFFF]#得益. 於時世尊下別[&FFFF]#得益. 所

以別明得益者此諸功德非佛無分別. 卽大

衆不知. 故須分別. 就文爲二. 第一明登地以

上大乘聖得益. 第二明地前發菩提心益. 法

華論云. 發菩提心益是十信位. 得益雖多斯

二攝盡. 就聖得益中有十一位. 有人言. 初六

位卽是斷界內分段生死六地菩薩. 第二五

位七地以上同斷界外反易生死. 界內去佛

遠未論生數. 界外去佛近故論生數. 今明此

事難知. 但依文爲二. 初六位明增道益. 次五

位辨損生益. 雖有增道損生不同□是從劣

至勝以第次第也. 第一得無生法忍益. 以聞

佛壽量初證無生. 無生是聖位根本故前明

之. 依法華論以初地爲無生法忍也. 第二

得聞持益. 此是得無生法忍更聞勝法持而

不失. 無生卽是方便實慧聞持謂實方便慧.

實方便慧旣是巧用卽勝於無生. 故在第二.

第三得樂說無□辨才. 聞持是自解. 樂說謂